stanford-oval/wikipedia huggingface dataset:
Tunturien heinäkangas

Tunturien heinäkangas on enimmäkseen heinä- ja sarakasveja kasvavaa tunturipaljakkaa. Heinäkankaita esiintyy tunturien keskipaljakalla lumen suojaamilla kohdilla. Kuivilla heinäkankailla kasvaa enemmän jäkäliä kuin sammalia. Näitä esiintyy eniten Suomessa Käsivarren Lapin pohjoisosassa. Tunturien heinäkankaat jaetaan jäkkikankaisiin ja lampaannata–tunturivihviläkankaisiin. Jäkkikankaita kasvaa eniten vaivaiskoivualueella ja alapaljakalla, mutta ovat keskipaljakalla harvinaisia. Niitä on havumetsissäkin. Tunturivihvilä–lampaannatakankaat ovat laajoja keskipaljakalla.
Thomas Andrews

Thomas Andrews
Thomas Andrews, Jr. (7. helmikuuta 1873 Comber – 15. huhtikuuta 1912 Pohjois-Atlantti) oli belfastilaisen Harland & Wolff -telakan toimitusjohtaja ja suunnitteluosaston päällikkö. Hän oli myös valtamerialus RMS Titanicin vastuullinen suunnittelija. Hän oli mukana aluksen neitsytmatkalla ja oli yksi haaksirikossa menehtyneistä 1 517 hengestä. Andrewsin ruumista ei löydetty.
Elämäkerta

Thomas Andrews syntyi Comberissa Pohjois-Irlannissa vanhempiensa Thomas Andrewsin ja Eliza Pirrien toisena lapsena. Hänen isoveljensä John Millar Andrews oli tuleva Pohjois-Irlannin pääministeri. Andrews asui vanhempiensa luona vuoteen 1884, jolloin hän siirtyi opiskelemaan Royal Belfast Academical Institutioniin, kunnes vuonna 1889 hän siirtyi kuudentoista vuoden ikäisenä harjoittelijaksi Harland and Wolffin telakalle, jonka osaomistaja oli hänen enonsa William James Pirrie.
Harland & Wolffilla Andrews työskenteli uutterasti, eteni urallaan ja saavutti vuonna 1901 rakennustoiminnan päällikön tittelin. Samana vuonna hän myös sai Institution of Naval Architectsin jäsenyyden. Vuonna 1907 Andrewsista tuli telakan toimitusjohtaja ja suunnitteluosaston päällikkö.  Andrews oli pidetty henkilö yhtiössä ja telakan työntekijöiden keskuudessa. 24. kesäkuuta 1908 Andrews meni naimisiin Helen Reilly Barbourin kanssa. Heille syntyi tytär, Elizabeth, vuonna 1910.
RMS Titanic

Vuodesta 1907 Andrews valvoi White Star Line -laivayhtiön uuden valtameriristeilijän, RMS Olympicin, suunnittelutyötä. Andrews suunnitteli RMS Olympicin ja RMS Titanicin yhdessä William Pirrien ja Alexander Carlislen kanssa. Kuten aiemminkin, Andrews valvoi ja tarkasti suunnittelemiensa alusten pienimmätkin yksityiskohdat varmistaakseen, että alukset olivat parhaassa mahdollisessa kunnossa.
Andrews johti telakan työntekijöiden ryhmää, jonka tehtävänä oli osallistua telakan rakentamien alusten neitsytmatkoille ja seurata alusten käyttäytymistä tositilanteissa, jotta mahdolliset parannukset järjestelmiin ja rakenteisiin voitaisiin havaita ja toteuttaa. Titanicin neitsytmatka ei ollut poikkeus, joten Andrews ryhmineen matkusti Belfastista Southamptoniin ja nousi Titanicille 10. huhtikuuta 1912. Matkan aikana Andrews kirjasi ylös kaikki ne asiat, jotka hänen mielestään vaativat parannuksia.
14. huhtikuuta kello 23.40 Titanic törmäsi jäävuoreen, jolloin aluksen keulan oikea kylki vaurioitui. Andrews oli tuolloin töissä hytissään. Kapteeni Edward J. Smith kutsui hänet komentosillalle auttamaan vaurioiden laajuuden selvittämisessä. Andrews joutui toteamaan, ettei laivan uppoamista voitaisi mitenkään estää.
Kun Titanicin matkustajien evakuointi alkoi, Andrews kävi läpi kaikki suuret hytit kehottaen matkustajia pukeutumaan pelastusliiveihinsä ja menemään venekannelle. Tietäen, ettei aikaa ollut paljon ja että pelastusvenepaikkoja ei ollut kaikille laivalla olijoille, Andrews jatkoi vastahakoisten matkustajien ja miehistön jäsenten hoputtamista pelastusveneisiin.
Erään stuertin kertomuksen mukaan Thomas Andrews nähtiin viimeisen kerran ensimmäisen luokan tupakkasalongissa, missä hän seisoi takan edessä katselemassa sen yläpuolelle ripustettua maalausta edes yrittämättä pelastautua. Sanomalehdet julistivat Andrewsin yhdeksi haaksirikon sankareista, ja hänen kotikaupunkiinsa Comberiin rakennettiin hänen muistolleen Thomas Andrews Jr. Memorial Hall, joka avattiin vuonna 1915. Nykyään se toimii esikouluna.
Thomas Andrews elokuvissa

Vuoden 1997 menestyselokuvassa Titanic Andrewsia esitti häntä ulkoisesti muistuttava näyttelijä Victor Garber. Elokuvassa Titanicin kohtalonyö Andrewsin roolissa nähdään Michael Goodliffe. Andrews nähtiin kummassakin elokuvassa viimeksi seisomassa tupakkasalongin takan edessä katsoen maalausta.
Aiheesta muualla

Titanic-Titanic.com – Thomas Andrews
Tenacious D (televisiosarja)

Tenacious D on televisiosarja, joka kertoo samannimisestä yhtyeestä, johon kuuluvat Jack Black ja Kyle Gass. Sarjaa tehtiin yhteensä kuusi jaksoa, jotka esitettiin kaksi kerrallaan ja yhden esityskerran pituus oli n. puoli tuntia. Alun perin jaksot esitettiin vuonna 1997 HBO-kanavalla, jolloin näytettiin kaksi jaksoa. Loput neljä näytettiin samalla kanavalla vasta vuonna 1999. Suomessa sarjan on esittänyt Nelonen.
Jaksot

Sarjan jaksoissa käsitellään yhtye-elämää, sekä siihen liittyviä ilmiöitä, joita menestykseen pyrkivät bändit kohtaavat. Teemoina on mm. inspiraation lähde, bändin jäsenten välinen kemia, fanit sekä keikat. Tietyt teemat ovat kuitenkin komediatarkoituksessa asetettu ylösalaisin, jolloin esimerkiksi bändi suhtautuu faniinsa fanaattisemmin kuin fani bändiin. Jaksot koostuvat pääasiassa yhtyeen musiikkiesityksistä, joita he esittävät klubilla, jossa on käynnissä ns. open-mic-ilta.
Jaksot > The Search for Inspirado

Onnistuneen open-mic-illan jälkeen yhtye saa uuden keikan klubille sillä ehdolla, että he esittävät uuden kappaleen. Kappaleen sävellystyö johtaa lopulta erimielisyyksiin.
Jaksot > Angel in Disguise

Jackin ja Kylen ystävyys kärsii, kun kaksikko kilpailee samasta naisesta.
Jaksot > Death of a Dream

Vanha, nykyisin levykaupassa työskentelevä rock-muusikko saa Jackin ja Kylen uskon horjumaan omaan menestymiseensä. Bändi käy läpi unelmansa kuolemaan liittyviä vaiheita.
Jaksot > The Greatest Song in the World

Jack ja Kyle joutuvat riitoihin uuden naapurinsa kanssa omalaatuisien keikkaanvalmistautumisrituaaliensa vuoksi.
Jaksot > The Fan

Tenacious D saa ensimmäisen faninsa, Leen. Kaksikko päättää palvella faniaan äärimmäisyyksiin saakka.
Jaksot > Road Gig

Bändi saa ensimmäisen keikkansa kaupungin ulkopuolelta. Matkalla keikkapaikalle bändi eksyy kuitenkin uskonnollisen lahkon maatilalle.
Aiheesta muualla

Tenacious D (televisiosarja) Internet Movie Databasessa (englanniksi)
Tomterin kirkko

| Tomterin kirkko Tomter kirke |
| --- | --- |
 Kirkko vuonna 2007.
Sijainti:  Indre Østfold, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1600
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tomterin kirkko (norj. Tomter kirke) on Indre Østfoldin kunnassa Norjassa sijaitseva puinen pitkäkirkko vuodelta 1600.
Aiheesta muualla

Kuvia tai muita tiedostoja aiheesta Tomterin kirkko Wikimedia Commonsissa
Tomppilampi

| Tomppilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi, Jyväskylä
Koordinaatit:  62°21′01″N, 25°26′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  oja Vuorilampeen 
Järvinumero:  14.553.1.006
Mittaustietoja
Pinnankorkeus:  171 m  
Pituus:  250 m  
Leveys:  140 m  
Rantaviiva:  0,731 km  
Pinta-ala:  2,224 ha  
Saaria:  ei saaria 
 fiTomppilampi 
Tomppilampi  on Keski-Suomessa Petäjävedellä ja Jyväskylässä Liisalanperän lähellä sijaitseva lampi.
Maantietoa

Lampi on 250 metriä pitkä, 140 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Ala-Kintauksen valuma-alueella (14.55), jonka Ylä-Kintauksen alueeseen (14.553) se kuuluu. Lammen vedenpinnan korkeus on 171 metriä mpy.
Tunturihiippasammal

| Tunturihiippasammal> Uhanalaisuusluokitus |
| --- | --- |
 Vaarantunut 
Suomessa::  Äärimmäisen uhanalainen
   
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Ryhmä::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Lahko::  Hiippasammalten lahko Orthotrichales
Heimo::  Hiippasammalten heimo Orthotrichaceae
Suku::  Hiippasammalet Orthotrichum
Laji::  pellucidum
Kaksiosainen nimi
 Orthotrichum pellucidum  Lindb. 
Katso myös
   Tunturihiippasammal Wikispeciesissä  
Infobox OKNimi-testi OK: 
Tunturihiippasammal (Orthotrichum pellucidum) on lehtisammallaji hiippasammalten heimossa (Orthotrichaceae). Lajin on kuvannut ensimmäisen kerran Sextus Otto Lindberg vuonna 1867.
Tunturihiippasammalta esiintyy harvinaisena Maan pohjoispuoliskon vuoristoalueilla, erityisesti arktiselle vyöhykkeellä. Eniten lajia esiintyy Pohjois-Amerikassa Kalliovuorten pohjoisosissa. Pohjoismaissa on vain muutamia tunnettuja kasvupaikkoja. Suomen alueella tunturihiippasammal kasvaa Pohjois-Lapissa Enontekiön suurtuntureilla ja Koillismaalla. 
Kasvupaikat ovat avoimia ja valoisia tuntureiden kalkkikallioita ja kalkkipahtoja. Suomen uhanalaisuusluokituksessa tunturihiippasammal on äärimmäisen uhanalainen (CR). Sitä uhkaa ilmaston lämpeneminen.
Trögdin kihlakunta

Trögdin kihlakunnan sijainti Uppsalan läänin kartalla.
Trögdin kihlakunta (ruots. Trögds härad) oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 357,01 neliökilometriä ja asukasluku 5 889 henkeä. Kihlakuntaan kuuluneet kunnat olivat Hacksta, Löt, Villberga, Husby-Sjutolft, Litslena, Härkeberga, Boglösa, Lillkyrka, Vallby, Kungs-Husby, Veckholm ja Torsvi.
Kihlakunnan tuolloisiset kunnat kuuluvat nykyään Enköpingin kuntaan ja sijaitsevat sen kaakkoisosassa.
Trey Azagthoth

Trey Azagthoth, 2009
Trey Azagthoth (oik. George Emmanuel III, s. 26. maaliskuuta 1965 Bellingham, Washington) on Floridassa Yhdysvalloissa perustetun death metal -yhtye Morbid Angelin kitaristi ja ainut yhtyeen perustajajäsenistä, joka soittaa vielä yhtyeessä. Hänen suurimmat musiikilliset esikuvansa ovat Jimi Hendrix ja Eddie Van Halen. Hänen kitaransoittotyylistään korostuukin paljon vibrakammen käyttö, kuten Eddie Van Halen tekee.
Tomi Ronkainen

Tomi Ronkainen Veronan EM24h-kisoissa
Tomi Ronkainen (s. 30. heinäkuuta 1985 Joensuu) on suomalainen ultrajuoksija. Hän asuu Kontiolahdella. Ronkainen edustaa joensuulaista Ultrajuoksuseura Sisua.
Ronkainen voitti ensimmäisissä virallisissa 24 tunnin juoksun SM-kisoissa Suomen mestaruuden uudella Suomen ennätystuloksella 260,160km. Kilpailu käytiin Kokkolassa toukokuussa 2022. Ronkainen on ainoa suomalainen, joka on ylittänyt lajissa 260 kilometriä.
Tammikuussa 2024 Ronkainen teki Sisu6h-hallijuoksussa uuden sisäratojen Suomen ennätyksen tuloksella 85,464 kilometriä.
Ronkainen säväytti Joutsenossa SM-maratonilla sijoittuen neljänneksi vuonna 2018 . Loppuaika 2 tuntia ja 36 minuuttia.
Suomalaiset ultrajuoksijat äänestivät Tomi Ronkaisen vuoden 2022 parhaaksi ultrajuoksijaksi.
Toyota Aurion

| Toyota Aurion |
| --- | --- |
 Ensimmäisen sukupolven Aurion
Valmistustiedot
Valmistusmaa:   Australia  Kiina  Indonesia  Malesia  Filippiinit  Taiwan  Thaimaa  Vietnam
Valmistaja:  Toyota Motor Corporation
Valmistusvuodet:  2006–2017
Muut nimet:  Toyota Camry (Australian ulkopuolella) TRD Aurion
Korimalli:  4-ovinen sedan
Luokka:  D-segmentti
Toyota Aurion (lausutaan or-ree-on) on kokoluokaltaan keskisuuri henkilöauto, jota on tuotettu Toyotan Australian tehtailla sekä tietyissä osissa Aasiaa (lähinnä Japanissa) vuodesta 2006 lähtien.
Kyseinen auto on yleisesti varustettu 3,5 litran V6-bensiinikoneella. Autoa myydään useissa Aasian maissa nimellä Toyota Camry, jossa on "mallisisaruksiinsa" nähden erona päivitetty etu-ja takaosan muotoilu sekä pienet sisätilan muutokset.
Toyota Aurionia ei ole tyypitetty Euroopan unionin alueella.
Sukupolvet

Ensimmäinen sukupolvi
Ensimmäisen sukupolven facelift
Toinen sukupolvi
Toisen sukupolven facelift
Aiheesta muualla

Kuvia tai muita tiedostoja aiheesta Toyota Aurion Wikimedia Commonsissa
Tiina Tolonen

Tiina Tolonen (s. 25. helmikuuta 1985 Sotkamo) on uransa lopettanut suomalainen pesäpalloilija. Vuosina 2001–2015 Tolonen pelasi naisten Superpesiksessä 246 runkosarjaottelua Kajaanin Hymyn, Tyrnävän Tempauksenn, Sotkamon Jymyn, Pesä Ysien ja Kirittärien joukkueissa. Ulkopelissä Tolosen pelipaikka oli polttolinjassa. Tolonen valittiin 10 kertaa Itä–Länsi-otteluun ja kaksi kertaa Liitto-Lehdistö-otteluun.
Saavutukset > Pelaajana

1 SM-kulta: 2010
6 SM-hopeaa: 2003, 2006, 2011, 2012, 2014, 2015
2 SM-pronssia: 2007, 2013
1 Suomen Cupin voitto: 1987
10 Itä–Länsi-ottelua: 2005–2010, 2012–2015
2 Liitto-Lehdistö-ottelua: 2012, 2014
Kultainen maila: 2012
Kultainen räpylä: 2006
Superpesiksen pudotuspelien arvokkain pelaaja: 2014
Tehopelaaja: 2007, 2012
Superpesiksen kuukauden pelaaja (2): toukokuu 2012, syyskuu 2014
Vuoden tyttöpesäpalloilija: 2004
Tourrette-Levens

| Tourrette-Levens |
| --- | --- |
 Kunnantalo
 vaakuna
 Tourrette-Levens
 Koordinaatit: 43°47′15″N, 7°16′36″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  16,5 km²
Väkiluku (2017):  4 951 
 – Väestötiheys:  300 as./km²
Kunnan numero:  06147
 
 Kunnan kotisivut 
Infobox OKVirheellinen NIMI-arvo: 
Tourrette-Levens on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee noin 15 kilometriä Nizzasta pohjoiseen.
Kunnan alueella on ollut asutusta jo esihistoriallisella ajalla. La Baume Périgaudissa ja Merlen luolassa suoritetuista kaivauksissa on saatu selville, että luolissa on asunut Cro-Magnonin ihmisiä. Kunnan nähtävyyksiä ovat muinaisen temppelin paikalle 1100-luvulla rakennettu keskiaikainen linna Château de Tourrette-Levens sekä 1100-luvulla rakennettu Sainte-Rosalien kirkko.
Linnassa on kolme museota: luonnonhistorianmuseo, jossa on näytteillä muun muassa 5 000 perhoslajia sekä käsityöläismuseo ja esihistoriallinen museo.
Château de Tourrette-Levens
Sainte-Rosalien kirkko
Aiheesta muualla

Kuvia tai muita tiedostoja aiheesta Tourrette-Levens Wikimedia Commonsissa
That’s Life

| That’s Life Sham 69 |
| --- | --- | --- |

Studioalbumin tiedot
 Äänitetty : 1978
 Julkaistu: 1978
 Formaatti: LP
 Tuottaja(t): Jimmy Pursey, Peter Wilson
 Tyylilaji: punk rock, Oi!
 Kesto: 38.14
 Levy-yhtiö: Polydor
Sham 69:n muut julkaisut
| Tell Us the Truth 1978 | That’s Life 1978 | The Adventures of the Hersham Boys 1979 |
That’s Life on englantilaisen punk rock -yhtye Sham 69:n toinen albumi vuodelta 1978.
Kappaleet

Kaikki kappaleet säv. Jimmy Pursey ja Dave Parsons ellei toisin mainita.
Kappaleet > A-puoli

Leave Me Alone – 3.25
Who Gives a Damn – 4.04
Everybody’s Right, Everybody’s Wrong – 5.07
That’s Life – 2.51
Win or Lose – 3.37
Kappaleet > B-puoli

Hurry Up Harry – 3.53
Evil Way – 2.37
Reggae Pick Up Part I – 1.24 (säv. Pursey)
Sunday Morning Nightmare – 2.28
Reggae Pick Up Part II – 2.41 (säv. Pursey)
Angels with Dirty Faces – 2.55
Is This Me or Is This You? – 2.34 (säv. Parsons, Tregunna, Cain)
Kappaleet > CD-painoksen bonuskappaleet

The Cockney Kids Are Innocent
No Entry
Kokoonpano

Jimmy Pursey – laulu
Dave Parsons – kitara
Dave Treganna – basso
Mark ”Dodie” Cain – rummut
Arviot

Allmusic:
Aiheesta muualla

That’s Life discogs.com-sivustolla
Trematopidae

| Trematopidae |
| --- | --- |
 Acheloma cummingsi
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Euskelia
Yläheimo::  †Dissorophoidea
Heimo::  †Trematopidae  Williston, 1910
Suvut
 †Acheloma  †Actiobates  †Ecolsonia  †Anconastes  †Fedexia  †Phonerpeton  †Rotaryus  †Tambachia 
Katso myös
   Trematopidae Wikispeciesissä   Trematopidae Commonsissa 
Infobox OKNimi-testi OK: 
Trematopidae on sukupuuttoon kuollut panssarisammakoiden heimo. Se oli lajirikas ryhmä joka  kukoisti permikaudella, ja oli hyvin sopeutunut elämään maalla, ne palasivat mahdollisesti veteen vain lisääntymään ja/tai munimaan.
Aiheesta muualla

Mikko's Phylogeny Archive
Tieteessä tapahtuu

| Tieteessä tapahtuu |
| --- | --- |

Lehtityyppi:  aikakauslehti
Aihealue:  tiede, tiedepolitiikka
Julkaisija:  Tieteellisten seurain valtuuskunta
ISSN:  ISSN 0781-7916
Perustettu:  1983
Päätoimittaja:  Anna Kotaviita
Kotikunta:  Helsinki
Kotimaa:  Suomi
Ilmestymistiheys:  5 kertaa vuodessa
Kieli:  suomi
Aiheesta muualla
Kotisivu
Tieteessä tapahtuu on suomalainen aikakauslehti, joka julkaisee yleistajuisia artikkeleita ja katsauksia, jotka liittyvät tieteeseen tai tiedepolitiikkaan. Lisäksi se julkaisee tiedekirjojen arvosteluja, kolumneja ja keskustelupuheenvuoroja. Lehteä julkaisee Tieteellisten seurain valtuuskunta.
Tieteessä tapahtuu -lehti ilmestyy viisi kertaa vuodessa. Se ilmestyy avoimena verkkolehtenä ja valikoiduin osin Tieteellisten seurain valtuuskunnan Journal.fi-palvelussa, jossa ilmestyy suomalaisia tiedelehtiä. Journal.fi-palvelussa on luettavissa lähes kaikki Tieteessä tapahtuu -lehden numerot alkaen vuodesta 1996. Painetun lehden ilmestyminen loppui vuoden 2021 lopussa. Lehti on aktiivinen myös sosiaalisessa mediassa.
Lehdellä on toimitusneuvosto, johon kuuluu 6–9 jäsentä. Toimitusneuvoston jäsenten toimikausi on kolme vuotta. Kaudella 2023–2025 toimitusneuvoston puheenjohtajana toimii Ympäristötiedon foorumin koordinaattori Kaisa Välimäki.
Lehden historia

Tieteessä tapahtuu -lehti sai alkunsa vuonna 1983, kun Per-Edvin Persson aloitti Tieteellisten seurain valtuuskunnan toiminnanjohtajana. Hänen aikanaan alettiin laatia Tieteellisen seurain valtuuskunnan jäsentiedotetta, joka oli ensin monistettu lehti.
Vuonna 1988 Jan Rydman aloitti lehden päätoimittajana, ja monistettu jäsentiedote muutettiin lehdeksi. Siinä alkoi ilmestyä muun muassa pääkirjoituksia, tiivistelmiä tieteellisten seurojen tilaisuuksissa pidetyistä esitelmistä, tiedeuutisia ja uutuuskirjojen esittelyjä. Vuonna 1994 lehti laajentui nykyisenkaltaiseksi, kun julkisuudessa oli käyty keskustelua valtakunnallisen yleistiedelehden tarpeesta. Vuonna 1996 lehteä alettiin julkaista painetun version lisäksi avoimesti verkossa.
Lehden päätoimittaja oli Ilari Hetemäki vuosina 2007–22.
Päätoimittajat

Jan Rydman (1988–2007)
Ilari Hetemäki (2007–2022)
Lea Ryynänen-Karjalainen (va. 2023)
Anna Kotaviita 2023–
Aiheesta muualla

Tieteessä tapahtuu -verkkolehti
Tsahkaljärvi

Tsahkaljärvi nähtynä Másetvárrin rinteiltä
Tsahkaljärvi (myös Tshahkajärvi; pohjoissaameksi Čáhkáljávri) on karu ja kirkasvetinen järvi Enontekiöllä. Sen pinta-ala on 111 hehtaaria, ja se sijaitsee 559 metrin korkeudessa merenpinnasta. Kilpisjärven ja Saanajärven ohella Tsahkaljärvi kuuluu Kilpisjärven alueen suurimpiin vesistöihin. Se sijaitsee Saanatunturin eteläpuolella. Tsahkaljärvestä Kilpisjärveen laskee Tsahkaljoki, joka on merkittävin Kilpisjärven keskeisen kyläalueen useista puroista.
Kilpisjärven luontokeskukselta on Tsahkaljärvelle kilometrin matka.
Tor Eckhoff

Tor Eckhoff vuonna 2019.
Tor Eckhoff (22. marraskuuta 1964 – 27. marraskuuta 2021) oli norjalainen tubettaja, joka tunnettiin YouTubessa nimellä Apetor.
YouTube-ura

Tammikuussa 2021 Eckhoffin YouTube-videoita oli katsottu yli 320 miljoonaa kertaa ja hänen YouTube-kanavallaan oli yli miljoona tilaajaa. Kanavallaan Eckhoff sukelsi, luisteli, tutki paikkoja ja joi alkoholipitoisia juomia.
Kuolema

Eckhoff putosi Norjan Kongsbergin läheisyydessä sijaitsevan Jakobs dam -järven jäihin 26. marraskuuta 2021. Sukeltajat onnistuivat nostamaan hänet ylös, ja hänet kuljetettiin helikopterilla Oslon Ullevålin yliopistolliseen sairaalaan, jossa hän menehtyi.
Eckhoffin viimeinen YouTube-kanavalleen lataama video oli hänen 57-vuotissyntymäpäiväänsä juhlistava video. Videon nimi oli "I am Not Dead, I am 57 Today" (suom. En ole kuollut, täytän tänään 57) ja se ladattiin vain viisi päivää ennen hänen kuolemaansa.
Aiheesta muualla

Vice: An Interview with the Norwegian Guy Who Made the Best Winter Video of All Time
Stara: Suomalaisetko karskeja talvi-ihmisiä? Norjalaismies näytti mallia
Newshub: A Norwegian on thin ice
Tuomas Kuparinen

| Henkilötiedot |
| --- | --- | --- | --- |
Syntymäaika: 7. elokuuta 1979 (ikä 45)
Syntymäpaikka: Lahti, Suomi
Pelipaikka: keskikenttäpelaaja
Pituus: 169 cm
Junioriseurat
1990–1998: Kuusysi
Seurat
| Vuodet | Seura | O | (M) |
| 1998–1999 | Pallo-Lahti | 20 | (10) |
| 1998–2000 | FC Lahti | 42 | (1) |
| 2001–2008 | MyPa | 163 | (19) |
| 2009 | KuPS | 20 | (1) |
| 2010 | KooTeePee | 23 | (4) |
| 2011 | Kuusysi | 23 | (9) |
| Yhteensä | Yhteensä | 291 | (44) |
Maajoukkue
| 1999 | Suomi U20 | 1 | (0) |
| 2000–2001 | Suomi U21 | 7 | (0) |
 Seurajoukkueuran tilastot kattavat vain kansalliset sarjat.
Tuomas Kuparinen (s. 7. elokuuta 1979 Lahti) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.
Kuparinen on FC Kuusysin kasvatti. Hän pelasi Veikkausliigassa yhdentoista kauden ajan, edustaen FC Lahtea 1999–2000, Myllykosken Palloa 2001–2008 ja Kuopion Palloseuraa 2009. Kuparinen esiintyi urallaan yhteensä 224 pääsarjaottelussa ja teki niissä 21 maalia. Kaudella 2010 hän edusti Ykkösessä pelannutta FC KooTeePeetä.
Saavutukset

Suomen Cup 2004
Suomen mestaruus 2005
SM-hopea 2002
SM-pronssi 2001
Trelleborgs Allehanda

| Trelleborgs Allehanda |
| --- | --- |

Lehtityyppi:  sanomalehti
Julkaisija:  Gota Media
ISSN:  ISSN 1104-0114
Levikki:  7 000 (2021)
Perustettu:  1876
Sitoutuneisuus:  sitoutumaton liberaali
Kotikunta:  Trelleborg
Kotimaa:  Ruotsi
Ilmestymistiheys:  ti, to, la
Kieli:  ruotsi
Trelleborgs Allehanda on ruotsalainen vuonna 1876 perustettu sanomalehti, joka ilmestyy Trelleborgissa. Vuodesta 2017 se on ilmestynyt paperisena kolmesti viikossa. Sitä julkaisee Skånemedia, jonka omistaa Gota Media. Lehti on poliittiselta linjaltaan sitoutumaton liberaali.
Aiheesta muualla

Lehden verkkosivut (ruotsiksi)
Tremblay-en-France

| Tremblay-en-France |
| --- | --- |
 Kaupungintalo
 vaakuna
 Kunnan sijainti Pariisin metropolialueella.
Valtio:  Ranska
Alue:  Île-de-France
Departementti:  Seine-Saint-Denis
Arrondissementti:  Le Raincy
Pinta-ala:  
 – Kokonaispinta-ala:  22,44 km²
Väkiluku (2020 (arvio)):  37 271
 – Väestötiheys:  1661 as./km²
Infobox OKVirheellinen NIMI-arvo: 
Tremblay-en-France on kunta Pariisin metropolialueen koillisosassa Ranskassa.
Siellä on noin 37 000 asukasta.
Tremblayssa sijaitsee Air Francen pääkonttori.
Koulutus

Tremblay-en-Francessa on 12 esikoulua (écoles maternelles), 13 alakoulua (écoles élémentaires), kolme yläkoulua (collèges) sekä kaksi lukiota (lycées).
Turtolan koulu

Näkymä Turtolan kylästä. Turtolan koulu sijaitsi kuvassa keskellä muiden rakennusten takana (punainen tiilikatto nähtävissä).
Turtolan koulu oli Turtolan kylässä, Pellon kunnassa sijainnut peruskoulu. Koulu lakkautettiin vuonna 2016. Ennen lakkautusta koulussa oli 15 oppilasta. Vanhan koulurakennuksen osti Turtolan kyläyhdistys vuonna 2018.